paragraph_text: thumb|Bronca sa srebrnim umetcima, boca, Kina, 3. stoljeće prije Krista. Tauširanje je tehnika umjetničke obrade metala u kojoj se kontrastno obojen metal umeće u udubljenja u osnovnom metalu. Kao osnovni se metal najčešće koristi čelik, bronca ili cinkova slitina, a umetci su najčešće od srebra, zlata ili mjedi. Osim umetanja, metal se može na drugi metal i zalemiti mekim ili tvrdim lemom ili se osnovni metal može odgovarajućim alatima pripremiti kako bi na sebe prihvatio tanki lim ili foliju od drugog metala (najčešće srebra ili zlata).